cyanic-selkie/wikianc huggingface dataset:
পাবলো সারাবিয়া
পাবলো সারাবিয়া গার্সিয়া (জন্ম: ১১ মে ১৯৯২) হচ্ছেন ফরাসি ক্লাব পারি সাঁ-জেরমাঁ এবং স্পেন জাতীয় ফুটবল দলের একজন মধ্যমাঠের খেলোয়াড়, এছাড়াও তিনি একজন উইঙ্গার হিসেবেও খেলতে পারেন।
রিয়াল মাদ্রিদের হয়ে যুব ফুটবল খেলার পরে তিনি লা লিগায় হেতাফে এবং সেভিয়ার প্রতিনিধিত্ব করেছেন, আট মৌসুমে তিনি মোট ২৩২টি ম্যাচে ৩৬টি গোল করেছেন। ২০১৯ সালে, তিনি পারি সাঁ-জেরমাঁয় যোগদান করেছেন।
ক্লাব
সেভিয়া
পারি সাঁ-জেরমাঁ
আন্তর্জাতিক
স্পেন অনূর্ধ্ব-২১
স্পেন অনূর্ধ্ব-১৯
স্পেন অনূর্ধ্ব-১৭
তাঙ্গা বাইলিং
টাঙ্গা বাইলিং অরুণাচল প্রদেশের একজন ভারতীয় রাজনীতিবিদ।
২০১৪ সালের অরুণাচল প্রদেশ বিধানসভা নির্বাচনে তিনি নাচো আসন থেকে অরুণাচলের পিপলস পার্টির হয়ে বিনা প্রতিদ্বন্দ্বিতায় নির্বাচিত হয়েছিলেন।
চীন–জাম্বিয়া সম্পর্ক
গণপ্রজাতন্ত্রী চীন–জাম্বিয়া সম্পর্ক হল গণপ্রজাতন্ত্রী চীন (পিআরসি) এবং জাম্বিয়া রাষ্ট্রদ্বয়ের মধ্যকার দ্বিপাক্ষিক সম্পর্ক।
অর্থনৈতিক সম্পর্ক
thumb|চীনে অবস্থির জাম্বিয়ার দূতাবাস
১৯৯৮ সালে চায়না নন-ফেরাস মেটাল কর্পোরেশন (সিএনএমসি) ২০ মিলিয়ন মার্কিন ডলারে জাম্বিয়ার চাম্বিসি তামার খনির ৮৫ শতাংশ ক্রয় করে। তারা খনির পুনর্গঠনের উদ্দেশ্যে আরো ১৩০ মিলিয়ন ডলার বিনিয়োগ করে। ২০০৫ সালের শেষের থেকে পরের দশ বছরের মধ্যে প্রায় ১৬০টি চীনা কোম্পানি জাম্বিয়ায় বিনিয়োগ করেছে।
চীন এবং জাম্বিয়ার মধ্যকার বাণিজ্য ২০১০ সালে প্রায় ২.২ বিলিয়ন ইউএস ডলারে বেড়ে যায়। জাম্বিয়ার বিভিন্ন খাতে চীনা বিনিয়োগ হয়েছে। তার মধ্যে জাম্বিয়ার তামা খনির অঞ্চল থেকে শুরু করে কৃষি, প্রক্রিয়াজাতকরণ এবং পর্যটন রয়েছে। ২০১১ সালের ফেব্রুয়ারি মাস পর্যন্ত চীনা মালিকানাধীন প্রায় ২৫টি কারখানা জাম্বিয়ায় পরিচালিত হচ্ছে।
জাম্বিয়ায় চীনা উন্নয়ন সহায়তা
বিভিন্ন গণমাধ্যমের রিপোর্ট থেকে ২০০০ থেকে ২০১১ সালের মধ্যে জাম্বিয়াতে প্রায় ৬৪টি চীনা উন্নয়ন সহযোগিতামূলক প্রকল্পের কথা জানা গেছে। এই প্রকল্পসমূহের মধ্যে কাফ্যু জর্জ লোয়ার পাওয়ার প্রজেক্ট বাস্তবায়নে দেয়া ঋণ, সিয়াভঙ্গার নিকটে অবস্থিত কারিবা নর্থ ব্যাঙ্ক পাওয়ার স্টেশন সম্প্রসারণে দেওয়া ঋণ, এবং ২০০৬ সালের ত্রাণমূলক ঋণ অন্তর্ভুক্ত রয়েছে।
বিতর্ক
২০০৫ সালের এপ্রিল মাসে চীনা-মালিকানাধীন বিস্ফোরক উৎপাদন কারখারার এক বিস্ফোরণে ৫১ জন শ্রমিক নিহত হয়। একই বছরে চাম্বিসি খনিতে দাঙ্গা বাঁধে। পরের দিন একজন জাম্বিয়ান কর্মী গুলিতে আহত হন, ফলশ্রুতিতে চীনা আবাসিক স্থলে ঝড় বয়ে যায় এবং এক আতঙ্কিত চীনা ব্যবস্থাপকের হাতে আরো ৫ জন কর্মী গুলিতে আহত হন। ২০০৬ এর জাম্বিয় সাধারণ নির্বাচনে বিস্ফোরক কারখানার বিস্ফোরণ এবং চাম্বিসি খনির ঘটনাগুলোই মুখ্য হয়ে দাঁড়ায়। মাইকেল সাতা পিআরসি-বিরোধী অবস্থান নিয়ে বলেন যে তিনি নির্বাচনে জয়লাভ করলে জাম্বিয়ার পিআরসি স্বীকৃতি পরিত্যাগ করে তাইওয়ানে প্রজাতন্ত্রী চীনকে স্বীকৃতি দেবেন। সাতা লেভি মোনাওয়াসার কাছে নির্বাচনে হেরে যান।
২০০৭ সালের ফেব্রুয়ারিতে চীনের সরকার চাম্বিসিতে বিদ্যমান পিআরসি-বিরোধী অবস্থার অবসান ঘটাতে চান। এজন্য তারা সাইনো-জাম্বিয়ান অর্থনৈতিক অঞ্চল সৃষ্টির মাধ্যমে দেশটির শিল্পায়নের উন্নয়নের স্বার্থে $৮০০ মিলিয়ন বিনিয়োগ করার কথা জানায়।
কলাম কয়লা খনি
২০১০ সালের ফেব্রুয়ারি মাসে চীনা পরামরশক ঝং তিংসুই ব্যক্তিগত মালিকানাধীন কলাম কয়লা খনিতে খুন হন। ঐ বছরের অক্টোবর মাসে দুইজন চীনা ব্যবস্থাপক খনিতে দাঙ্গা-হাঙ্গামা চলাকালীন আফ্রিকীয় খনিশ্রমিকদের উপর গুলি চালায় এবং ১১ জনকে আহত করেন। ২০১২ সালের আগস্ট মাসের প্রথমদিকে চীনা খনি ব্যবস্থাপক উ সেংজাই পারিশ্রমিক বিষয়ক বিবাদে নিহত হন।
আসাদুল হাবিব দুলু
আসাদুল হাবিব দুলু হলেন একজন বাংলাদেশী রাজনীতিবিদ, যিনি বাংলাদেশ সরকারের যোগাযোগ মন্ত্রণালয়ের সাবেক উপমন্ত্রী ও সংসদ সদস্য ছিলেন। বর্তমানে বাংলাদেশ জাতীয়তাবাদী দল বিএনপির কেন্দ্রীয় নির্বাহী কমিটির রংপুর বিভাগীয় সাংগঠনিক সম্পাদকের দায়িত্ব পালন করছেন । লালমনিরহাট জেলা বিএনপির সভাপতি তিনি। অধ্যক্ষ দুলু লালমনিরহাট-৩ (বাংলাদেশ-১৮) সংসদীয় আসনে দুবার নির্বাচিত সাবেক সংসদ সদস্য ।
দি ইমিটেশন গেম
দি ইমিটেশন গেম ২০১৪ সালের ২৮শে নভেম্বর মার্কিন যুক্তরাষ্ট্রে প্রেক্ষাগৃহে মুক্তি পায়। চলচ্চিত্রটি $১৪ মিলিয়ন নির্মাণব্যয়ের বিপরীতে বিশ্বব্যাপী $২৩৩ মিলিয়নের অধিক আয় করে, যা ২০১৪ সালের সর্বোচ্চ আয়কারী স্বাধীন চলচ্চিত্র। চলচ্চিত্রটি ৮৭তম একাডেমি পুরস্কারে আটটি বিভাগে মনোনয়ন থেকে শ্রেষ্ঠ উপযোগকৃত চিত্রনাট্য বিভাগে একটি পুরস্কার লাভ করে, ৭২তম গোল্ডেন গ্লোব পুরস্কারে পাঁচটি বিভাগে মনোনয়ন লাভ করে, এবং ২১তম স্ক্রিন অ্যাক্টরস গিল্ড পুরস্কারে তিনটি মনোনয়ন লাভ করে। এছাড়া চলচ্চিত্রটি নয়টি বাফটা পুরস্কারের মনোনয়ন লাভ করে এবং ৩৯তম টরন্টো আন্তর্জাতিক চলচ্চিত্র উৎসব থেকে পিপল্‌স চয়েস পুরস্কার অর্জন করে।
কাহিনি সংক্ষেপ
১৯৫১ সালে নক ও স্টাল নামে দুজন পুলিশ কর্মকর্তা গণিতবিদ অ্যালন টুরিঙের বাড়িতে তদন্ত করতে যায়। নকের জিজ্ঞাসাবাদে টুরিং দ্বিতীয় বিশ্বযুদ্ধের সময়ে ব্লেচলি পার্কে তার কাজ করার সময়ের কথা বলেন।
১৯২৮ সালে তরুণ টুরিং তার বোর্ডিং স্কুলে নিপীড়নের স্বীকার হতেন। তিনি ক্রিস্টোফার মরকমের সাথে বন্ধুত্ব গড়ে তুলেন যে তার মধ্যে তথ্যগুপ্তিবিদ্যার আগ্রহ জাগিয়ে তুলে। তার প্রতি টুরিঙের প্রণয় জেগে ওঠেছিল, কিন্তু ক্রিস্টোফার বোভিন টিউবারকিউলিসে আক্রান্ত হয়ে মারা যায়।
১৯৩৯ সালে ব্রিটেন জার্মানির বিরুদ্ধে যুদ্ধ ঘোষণা করলে টুরিং ব্লেচলি পার্কে আগমন করেন। কমান্ডার অ্যালাস্টেয়ার ডেনিস্টনের নির্দেশনায় তিনি হিউ আলেকজান্ডার, জন কেয়ার্নক্রস, পিটার হিল্টন, কিথ ফারম্যান ও চার্লস রিচার্ডসের সাথে তথ্যগুপ্তিবিদ্যা দলে যোগ দেন। দলটি এনিগমা মেশিন নিয়ে বিশ্লেষণ করছিলেন, যেটি দিয়ে নাৎসিরা বার্তা পাঠাত।
টুরিঙের সাথে কাজ করার বেশ জটিল ছিল এবং তিনি তার সহকর্মীদের হীন মনে করতেন। তিনি এনিগমা বার্তার অর্থোদ্ধারের লক্ষ্যে একটি মেশিন তৈরি করতে একাই কাজ করতে শুরু করেন। ডেনিস্টন এই মেশিন তৈরিতে তাকে তহবিল প্রদান করতে অস্বীকৃতি জানালে টুরিং প্রধানমন্ত্রী উইনস্টন চার্চিলের নিকট চিঠি লিখেন। চার্চিল টুরিংকে দলের প্রধান করে মেশিনের জন্য তহবিল প্রদান করেন। টুরিং ফারম্যান ও রিচার্ডসকে বাদ দেন এবং তাদের স্থলাভিষিক্তের জন্য সংবাদপত্রে জটিল একটি ক্রসওয়ার্ড দেন। কেমব্রিজের স্নাতক জোন ক্লার্ক টুরিঙের এই পরীক্ষায় পাশ করেন, কিন্তু তার পিতামাতা তাকে একজন পুরুষ তথ্যগুপ্তিবিদের সাথে কাজ করতে দিতে নারাজ ছিলেন। টুরিং তার জন্য নারী কেরানিদের সাথে থাকার ও কাজ করার ব্যবস্থা করে দেন। ক্লার্কের সহযোগিতায় টুরিং তাকে সমীহ করতে শুরু করা অন্যান্য সহকর্মীদেরও কাজে উদ্বুদ্ধ করেন।
টুরিং তার নির্মিত মেশিনের নাম রাখেন ক্রিস্টোফার, কিন্তু এটি দ্রুত এনিগমা বার্তার অর্থোদ্ধার কুরতে পারত না কারণ জার্মানরা প্রতিদিন তাদের সেটিং পরিবর্তন করত। ডেনিস্টন এই মেশিনটি ধ্বংস করার ও টুরিংকে চাকরিচ্যুত করার নির্দেশ দেন, কিন্তু অন্যান্য তথ্যগুপ্তিবিদরা টুরিং চলে গেলে তারাও চলে যাওয়ার হুমকি দেন। ক্লার্ক তার পিতামাতার ইচ্ছানুসারে চলে যাওয়ার পরিকল্পনা করলে টুরিং তাকে বিয়ের প্রস্তাব দেন। ক্লার্ক সেই প্রস্তাব গ্রহণ করেন। তার বিয়ের অনুষ্ঠানে টুরিং কেয়ার্নক্রসের কাছে তার সমকামিতার কথা জানালে তিনি তাকে তা গোপন রাখার কথা বলেন। একজন নারী কেরানির কাছে তার নিকট আসা একটি বার্তা সংক্রান্ত আলাপ শুনে টুরিং বুঝতে পারেন যে তিনি অর্থোদ্ধারের জন্য মেশিন তৈরি করতে পারবেন। মেশিনটি পুনঃসংশোধনের পর তিনি দ্রুত একটি বার্তার অর্থোদ্ধার করেন এবং তথ্যগুপ্তিবিদরা তা নিয়ে উল্লাস করেন। টুরিং জানান তারা প্রতিটি অর্থোদ্ধারকৃত বার্তাতে প্রতিক্রিয়া দেখাতে পারবেন না তাতে জার্মানরা বুঝে যাবে যে তারা এনিগমা মেশিনের রহস্য উদ্ধার করে ফেলেছেন।
টুরিং আবিষ্কার করেন যে কেয়ার্নক্রস একজন সোভিয়েত গুপ্তচর। টুরিং এই বিষয়টি নিয়ে তার মুখোমুখি কথা বলতে গেলে কেয়ার্নক্রস যুক্তি দেখান যে সোভিয়েতরাও একই লক্ষ্য নিয়ে কাজ করছে এবং তিনি টুরিঙের যৌন অভিমুখিতা প্রকাশ করে দেওয়ার হুমকি দেন। এমআইসিক্সের এজেন্ট স্টুয়ার্ট মেঞ্জিস ক্লার্ককে জেরা করতে আসলে টুরিং কেয়ার্নক্রসের গুপ্তচরবৃতির কথা প্রকাশ করেন। মেঞ্জিস জানান তিনি পূর্বেই তা জানতেন এবং ব্রিটিশদের সুবিধার জন্য সোভিয়েতের কাছে কেয়ার্নক্রস যে তথ্য পাচার করছে তা তৈরি করেন। ক্লার্কের নিরাপত্তার কথা চিন্তা করে টুরিং তাকে তার সমকামিতার কথা জানিয়ে তাকে ব্লেচলি পার্ক ছেড়ে যাওয়ার কথা বলেন। ক্লার্ক জানান তিনি সর্বদাই এই বিষয়টি নিয়ে সন্দেহ পোষণ করতেন কিন্তু তিনি ভেবেছিলেন তারা একত্রে সুখে থাকবেন। টুরিং তাকে জানান তিনি কখনোই তাকে ভালোবাসতেন না বরং তাকে তার তথ্যগুপ্তির দক্ষতার জন্য ব্যবহার করেছিলেন। ক্লার্ক তবুও তার সাথে থাকার সিদ্ধান্ত নেন। যুদ্ধের পর মেঞ্জিস তথ্যগুপ্তিবিদদের তাদের কাজ ধ্বংস করে দেওয়ার কথা বলেন এবং জানান তারা কখনো একে অপরের সাথে দেখা করতে পারবেন না এবং তারা কি করেছেন এই ব্যাপারে কাউকে কিছু বলতে পারবেন না।
১৯৫০-এর দশকে টুরিং তার সামগ্রিক গর্হিত আচরণের জন্য অভিযুক্ত হন এবং জেলে পাঠানোর পরিবর্তে তাকে রাসায়নিক প্রদান করে খোজা করা দেওয়া হয়, যাতে তিনি তার কাজ চালিয়ে যেতে পারেন। ক্লার্ক তার বাড়িতে গিয়ে তার শারীরিক ও মানসিক অবনতি দেখতে পান। তিনি তাকে জানান যে তার কাজের জন্য মিলিয়নের অধিক লোকের প্রাণ বেঁচে গেছে।
শেষ দৃশ্যে পর্দায় একটি বার্তা দেখা যায়, যেখানে বলা হয় "সরকার-প্রদত্ত হরমোনাল থেরাপি দেওয়ার এক বছর পর টুরিং ১৯৫৪ সালের ৭ই জুন আত্মহত্যা করেন। তার বয়স হয়েছিল ৪১ বছর। ১৮৮৫-১৯৬৭ সালের মধ্যে ব্রিটিশ আইনের অধীনে সামগ্রিক গর্হিত আচরণের জন্য প্রায় ৪৯,০০০ সমকামী ব্যক্তিকে অভিযুক্ত করা হয়। ২০১৩ সালে রানী দ্বিতীয় এলিজাবেথ টুরিংকে তার কৃতকর্মের সম্মানার্থে মরণোত্তর রাজকীয় ক্ষমা প্রদান করেন। ইতিহাসবেত্তাগণ ধারণা করেন এনিগমার অর্থোদ্ধারের কারণে যুদ্ধ দুই বছরের মধ্যে সমাপ্ত হয় এবং ১৪ মিলিয়নের অধিক প্রাণ বেঁচে যায়। ৫০ বছরের অধিক সময় এটি সরকার কর্তৃক গোপন রয়ে যায়। টুরিঙের কাজ পরবর্তী প্রজন্মকে গবেষণায় অনুপ্রাণিত করে, বিজ্ঞানীরা তার কাজের নামকরণ করেন "টুরিং মেশিন্স"। আজ, আমরা তাকে কম্পিউটার নামে ডাকি।"
ফাস্টবুট
ফাস্টবুট হচ্ছে একইসাথে একটি প্রটোকল এবং একটি টুল; একই নামে। এটি অ্যান্ড্রয়েড এসডিকে প্যাকেজের সাথেযুক্ত করা হয়ে থাকে, যাতে একটি হোস্ট কম্পিউটার থেকে ইউএসবির মাধ্যমে ফ্লাশ সিস্টেম ফাইল পরিবর্তন বা পরিবর্ধন করা সম্ভব হয়। এটি করতে হলে অ্যান্ড্রয়েডের ফাস্টবুট মোড সক্রিয় করা প্রয়োজন। যদি সক্রিয় থাকে তাহলে ইউএসবির মাধ্যমে নির্দিষ্ট সেটের কমান্ড লাইন গ্রহণ করে থাকবে। ফাস্টবুট একটি কাস্টম রিকোভারি ইমেজে বুট করার সক্ষমতা দেয়। ফাস্টবুট মোডে ইউএসবি ডেবাগিং সক্রিয় করা আবশ্যক হয়না। সকল অ্যান্ড্রয়েড ডিভাইসে ফাস্টবুট সক্রিয় করা যায়না। ফাস্টবুট ব্যবহার করতে হলে প্রতিটি ডিভাইসের একাধিক বিশেষ বাটন নির্দিষ্ট সময়ের জন্য বুট করতে ধরে থাকতে হয়।
অ্যান্ড্রয়েড ডিভাইস প্রস্তুতকারকরা ফাস্টবুট কার্যক্রম দিবে নাকি অন্য প্রটোকল ব্যবহার করবে; সে ব্যাপারে সিদ্ধান্ত নিতে পারে।
তাড়িত বাটনসমূহ
কী বা বাটন; যেটা চেপে ফাস্টবুটে যেতে হবে- সেটা ভেন্ডর বা মডেল হিসেবে ভিন্ন হয়ে থাকে।
কমান্ডসমূহ
নিম্নে কিছু ফাষ্টবুট কমান্ড দেওয়া হল
আলাউদ্দিন আলী
আলাউদ্দিন আলী (২৪ ডিসেম্বর ১৯৫২ - ৯ আগস্ট ২০২০) ছিলেন একজন বাংলাদেশী সুরকার, বেহালাবাদক, সঙ্গীতজ্ঞ, গীতিকার এবং সঙ্গীত পরিচালক। তিনি সঙ্গীত পরিচালক হিসেবে সাতবার এবং গীতিকার হিসেবে একবার জাতীয় চলচ্চিত্র পুরস্কার লাভ করেন।
প্রারম্ভিক জীবন
আলাউদ্দিন আলী ১৯৫২ সালের ২৪শে ডিসেম্বর মুন্সীগঞ্জের টংগিবাড়ী থানার বাঁশবাড়ী গ্রামের এক সাংস্কৃতিক পরিবারে জন্মগ্রহণ করেন। তার পিতার নাম জাবেদ আলী ও মাতা জোহরা খাতুন। আলাউদ্দিন তার পিতা ওস্তাদ জাবেদ আলী ও ছোট চাচা সাদেক আলীর কাছে প্রথম সঙ্গীতে শিক্ষা নেন। ১৯৬৮ সালে তিনি যন্ত্রশিল্পী হিসেবে চলচ্চিত্র জগতে আসেন এবং আলতাফ মাহমুদের সহযোগী হিসেবে যোগ দেন। এরপর তিনি প্রখ্যাত সুরকার আনোয়ার পারভেজ সহ বিভিন্ন সুরকারের সহযোগী হিসেবে কাজ করেন।
সঙ্গীত জীবন
আলাউদ্দিন ১৯৭৫ সালে সঙ্গীত পরিচালনা করে বেশ প্রশংসিত হন। তিনি গোলাপী এখন ট্রেনে (১৯৭৯), সুন্দরী (১৯৮০), কসাই  এবং যোগাযোগ চলচ্চিত্রের জন্য ১৯৮৮ সালে শ্রেষ্ঠ সঙ্গীত পরিচালক হিসেবে জাতীয় চলচ্চিত্র পুরস্কার লাভ করেন। এছাড়া ১৯৮৫ সালে তিনি শ্রেষ্ঠ গীতিকার হিসেবে জাতীয় চলচ্চিত্র পুরস্কার লাভ করেন। এছাড়াও তিনি খ্যাতিমান পরিচালক গৌতম ঘোষ পরিচালিত পদ্মা নদীর মাঝি চলচ্চিত্রে সঙ্গীত পরিচালনা করেছেন।
উল্লেখযোগ্য গান
আলাউদ্দিন আলীর উল্লেখযোগ্য কিছু গান হলো:
ব্যক্তিগত জীবন
তিনি নজরুলসঙ্গীত শিল্পী সালমা সুলতানাকে (মৃত্য ২০১৬) বিয়ে করেন। তাদের মেয়ে আলিফ আলাউদ্দিন একজন সঙ্গীতশিল্পী। আলাউদ্দিন আলী ফুসফুসের প্রদাহ ও রক্তে সংক্রমণের সমস্যায় ভুগছিলেন দীর্ঘদিন। প্রথমে ২০১৫ সালের ৩ জুলাই তাকে ব্যাংকক নেওয়া হয়েছিল। সেখানে পরীক্ষার পর জানা যায়, তার ফুসফুসে একটি টিউমার রয়েছে। এরপর তার অন্যান্য শারীরিক সমস্যার পাশাপাশি ক্যানসারের চিকিৎসাও চলছিল। শারীরিক অবস্থার অবনতি হলে ৮ আগস্ট ২০২০ শনিবার তাকে ঢাকার একটি হাসপাতালে ভর্তি করা হয় এবং লাইফ সাপোর্ট দেয়া হয়। লাইফ সাপোর্টে থাকাকালীন ৯ আগস্ট রবিবার বিকাল সাড়ে ৫টায় তিনি মৃত্যুবরণ করেন।
চীন ও গণবিধ্বংসী অস্ত্র
গণপ্রজাতন্ত্রী চীন নিয়মিতভাবে ব্যাপক ধ্বংসাত্মক অস্ত্র তৈরি এবং উন্নতিসাধন করে, এদের মধ্যে রাসায়নিক অস্ত্র এবং পারমাণবিক অস্ত্র ও রয়েছে। চায়নার প্রথম পারমাণবিক অস্ত্র পরীক্ষা শুরু হয় ১৯৬৪ সালে এবং এর প্রথম হাইড্রোজেন বোমা বা থার্মোনিউক্লিয়ার অস্ত্র পরীক্ষা কার্যকর করা হয় ১৯৬৭ সালে।  কম্প্রিহেনসিভ  টেস্ট ব্যান ট্রীট (সিটিবিটি) এ সাক্ষর করার আগে ১৯৯৬ সাল পর্যন্ত চায়না তার এ পরীক্ষা চালু রাখে।  জৈবিক এবং অধিবিষ অস্ত্র সম্মেলন ১৯৮৪ সালে আসন লাভ কয়ে এবং রাসায়নিক অস্ত্র সম্মেলন ১৯৯৭ সালে অনুমোদন পায়।
চায়নার আর্সেনালে নিয়ক্লিয়ার ওয়ারহেডের সংখ্যা রাষ্ট্রের গোপনীয় বিষয়। চায়নার আর্সেনালের সংখ্যার  ব্যাপারে অনেক ভিন্ন মতামত রয়েছে।  যুক্তরাষ্ট্রের বিজ্ঞানীদের স্ংঘ এর মতে ২০১৫ সাল অব্দী চায়নার পারমাণবিক ওয়ারহেডের সংখ্যা প্রায় ২৬০ এর মতো, যা  চায়নাকে পারমাণবিক অস্ত্র বিস্তার বিরোধী চুক্তি দ্বারা স্বীকৃত পাচটি পারমাণবিক অস্ত্রধারী দেশদের তালিকার মধ্যে দ্বিতীয় বৃহত্তম।অনেকের মতে, চায়নার কাছে "প্রায় দ্বিগুণ চেয়ে " বেশি পরিমাণ ওয়ারহেড রয়েছে যা  যুক্তরাষ্ট্রের নিকট হুমকি দাড়াবে।[৮]
২০১১ সালের শুরুর দিকে চায়না একটি প্রতিরক্ষা পত্র প্রকাশ করে যেখানে চায়না তার পারমাণবিক চুক্তির পাশাপাশি পারমাণবিক বোমা ব্যবহার করার ক্ষেত্রে প্রথমে ব্যবহার নয় পলিসির কথাও উল্লেখ করে। এছাড়াও চায়না চারটি  নতুন পারমাণবিক  ক্ষেপণাস্ত্র  তৈরি করে যা চায়নার পারমাণবিক আপগ্রডের মাত্রা এবং  পরিকল্পনা সম্পর্কে উদ্বেগ তৈরি করে। [৮]
রাসায়নিক অস্ত্র
১৯৯৩ সালের ১৩ই জানুয়ারি চায়না রাসায়নিক অস্ত্র সম্মেলনে সাক্ষর করে। ১৯৯৭ সালের ২৫ এ এপ্রিল চায়নার এর সদস্য পদ লাভ করে ।[৯] রাসায়নিক অস্ত্র নিষেধকরণ স্ংঘ  কে দেওয়া  প্রাতিষ্ঠানিক বিবৃতিতে চায়না উল্লেখ করে যে, অতীতে চায়নার কাছে অল্প পরিমাণে কেমিক্যাল আর্সেনাল ছিল কিন্তু কনভেনশনের সদস্যপদ লাভ করার পর সেগুলা নষ্ট করে ফেলা  হয়েছে। চায়না তিনটি রাসায়নিক উৎপাদ্ন কারখানার কথা উল্লেখ করে, এগুলো হল   সরিষা গ্যাস, ফসজিন গ্যাস এবং লিউস্টি।[১০]
এ্ছাড়াও ১৯৭০ এর দশকে স্নায়ু যুদ্ধের সময় চায়না আলবেনিয়াকে রাসায়নিক অস্ত্র সরবরাহ এর প্রমাণ পাওয়া যায়।[১১]
জৈব অস্ত্র
চায়না বর্তমানে  জৈবিক অস্ত্র সম্মেলন এর একজন সদস্য এবং চায়নার প্রাতিষ্ঠানিক কর্মকর্তারা বিবৃতি দেন যে চায়না কখনোই কোন ধরনের আক্রমণাত্নক সামরিক জৈব অস্ত্র প্রস্তুত প্রণালীর সাথে সংযুক্ত ছিল না। যদিও ১৯৮০ সালের এক প্রতিবেদনে চায়নার সক্রিয় জৈব অস্ত্র এর কথা উল্লেখ করা হয়।
কান জান্তান আলিবেকভ ,সোভিয়েত জীবাণু যুদ্ধবিগ্রহ কার্যক্রমের এর সাবেক পরিচালক দাবি করেন যে, ১৯৮০ সালের শেষের দিকে চায়নার কোন একটি জৈব অস্ত্রের প্ল্যান্টে দূর্ঘটনা ঘটে। আলিবেকভ নিশ্চিত করে বলেন যে, সোভিয়েত পরিদর্শনকারী স্যাটেলাইট একটি জৈব অস্ত্রের পরীক্ষাগারের এর পাশে পারমাণবিক ওয়ারহেড পরীক্ষার জন্য একটি প্ল্যান্ট শনাক্ত করে। সোভিয়েতরা সন্দেহ করে যে, ১৯৮০ সালের শেষের দিকে দুইটি আলদা হেমোরেজিক ফিবার এর মহামারীতা ওই  সম্পূর্ণ অঞ্চল নিশ্চিহ্ন করে দেয় যা চায়নার  বিজ্ঞানীরা ল্যাবে যে বিষাক্ত রোগের অস্ত্রকরণ করছিলেন সেখানের কোন দূর্ঘটনার কারণে হয়ে থাকে।[১৩]
ইতিহাস
মাও জেডং ১৯৫৪-১৯৫৫ সালে  কোয়েময় এবং  মাটসু দ্বীপের তাইওয়ান জলপ্রণালি সংকটের সময় প্রথমবারের মতো চায়নায় পারমাণবিক বোমা তৈরী করার ব্যাপারে সিদ্ধান্ত নেন।যদিও তিনি আমেরিকার বিশাল সংখ্যক আর্সেনালের সাথে পাল্লা দেওয়ার কথা চিন্তা করেন নি,কিন্তু মাও বিশ্বাস করেছিলেন অন্তত অল্প কিছু সংখ্যক বোমা চায়নার কূটনৈতিক অবস্থান আরো দৃঢ় করবে।১৯৫৮ সালের শুরু দিকে বাওটাও এবং ল্যানঝাও এ ইউরেনিয়াম সমৃদ্ধিকরণ প্ল্যান্ট স্থাপন করা হয়, এবং লুপ নুর ও জিউকুয়ানে পারমাণবিক পরীক্ষা কেন্দ্র স্থাপন করা হয়।সোভিয়েত ইউনিয়ন বিদারণীয় উপাদানের জন্য নিবেদিত বিভাগে    উপদেষ্টা পাঠানোর মাধ্যমে চায়নাকে সাহায্য করেছিল এবং ১৯৫৭ সালে প্রোটোটাইপ বোমা,মিসাইল এবং এর সাথে সংযুক্ত সংশ্লিষ্ট সকল প্রযুক্তি প্রদানের ব্যাপারে সম্মত হয়। চায়নীজরা সোভিয়েত ইউনিয়ন থেকে প্রযুক্তি এবং উপাদান আমদানি করে দেশের অভ্যন্তরে  তাদেরকে উন্নতিসাধন করাকে উপযুক্ত মনে করছিল। এ কারণে চায়না সোভিয়েত ইউনিয়ন এর কাছে ইউরেনিয়াম রপ্তানি করে এবং তার বিনিময়ে ১৯৫৮ সালে সোভিয়েত ইউনিয়ন চায়নাকে দুটি আর-২ মিসাইল প্রদান করে।
ওই বছরেই সোভিয়েত প্রধান নিকিতা ক্রুশ্চেভ মাওকে যুক্তরাষ্ট্র ও গ্রেট ব্রিটেন এর সাথে অস্ত্র নিয়ন্ত্রণ এর কথা জানান। চায়না ইতিমধ্যে ক্রশ্চেভ এর স্টালিন পরবর্তী শান্তিপূর্ণ সহাবস্থানের বিপক্ষে ছিল। যদিও সোভিয়েতের প্রাতিষ্ঠানিক কর্মকর্তারা চায়নীজদের আশ্বস্ত করেছিল এই বলে যে চুক্তিটি সোভিয়েতদের পারমাণবিক ছাতার নিচেই আছে,এই মতবিরোধের ফলস্বরুপ সিনো-সোভিয়েত বিচ্ছেদের আবির্ভাব ঘটে।১৯৫৯ সালের জুন মাসে, চীন এবং সোভিয়েত আনুষ্ঠানিকভবে তাদের সামরিক এবং প্রযুক্তি বিষয়ক চুক্তির ইতি টানে।১৯৬০ সালের জুলাইয়ে সোভিয়েত ইউনিয়ন চায়নার পারমাণবিক কার্যক্রমে তাদের সাহায্য বন্ধ করে এবং সকল সোভিয়েত যন্ত্রবিদদের পারমাণবিক কার্যক্রম থেকে সরিয়ে নেওয়া হয়।
জন ফ কেনেডি এবং লিন্ডন বি জনসন এর তত্তাবধীন আমেরিকান সরকার চায়নার পারমাণবিক কার্যক্রম এর ব্যাপারে উদ্বিগ্ন ছিল এবং তারা সোভিয়েত কিংবা তাইওয়ানের সাহায্য নিয়ে  এই কার্যক্রম ব্যাহত করা কিংবা এতে আঘাত হানার সুযোগ খুঁজ ছিলেন,কিন্তু ক্রুশ্চেভ রাজি ছিলেন না।চায়নীজরা ১৬ই অক্টোবর ১৯৬৪ সালে ৫৯৬ সাংকেতিক নামে প্রথমবারের মতো পারমাণবিক পরীক্ষা সম্পন্ন করে এবং তারা স্বীকার করে যে সোভিয়েতদের সাহায্য ছাড়া এই কার্যক্রম অসম্ভব ছিলো।১৯৯৬ সালের ২৯ জুলাক চায়নীজরা সর্বশেষ পারমাণবিক পরীক্ষা চালায়।ক্যানবেরায় অবস্থিত অস্ট্রেলিয়ান ভূতাত্ত্বিক জরিপ সংগঠনের মতে,১৯৯৬ সালের পারমাণবিক বোমার  উৎপাদন ক্ষমতা ছিলো ১.৫ কিলোটন।এটি চায়নার ২২তম ভূগর্ভস্থ পরীক্ষা এবং সর্বমোট হিসাবে ৪৫ তম।
আকার
১৯৮০ সাল থেকে চায়না তাদের বোমের আকারের ক্ষুদ্র সংস্করণের ক্ষেত্রে উল্লেখ্যযোগ্য  উন্নতিসাধন করে। কক্স কমিটি কর্তৃক উল্লেখিত অভিযোগে বলা হয় যে, গোপনে যুক্তরাষ্ট্রের ডাব্লিউ৮৮ পারমাণবিক ওয়ারহেড এর ডিজাইন এবং পরিচালিত ক্ষেপণাস্ত্র  কেনার পর থেকেই ক্ষুদ্র সংস্করণের এই কাজ শুরু হয়।চায়নার বিজ্ঞানীরা দাবি করেন যে তারা এই ক্ষেত্রে অনেকটাই এগিয়ে গেছেন কিন্তু তারা জোরালোভাবে দাবি জানান যে তাদের এই অগ্রগতির পেছনে গোয়েন্দাগিরির কোন হাত নেই।
চায়নার পারমাণবিক অস্ত্র মজুদকরণের শুরু থেকেই আন্তর্জাতিক সম্প্রদায় এর মধ্যে  আকার নিয়ে ব্যাপক মতবিরোধ হয়। কঠোর গোপনীয়তার কারণে চায়নার পারমাণবিক শক্তির যথাযথ আকার সম্পর্কে ধারণা পাওয়া খুবই কঠিন।এ কারণে এর অনুমান সময়ের সাথে পরিবর্তন হয়। ১৯৮৪ সালের প্রতিরক্ষা তথ্য সংস্থার অনুমান অনুযায়ী চায়নার পারমাণবিক মজুদে ১৫০ থেকে ১৬০ টি ওয়ারহেড রয়েছে। ১৯৯৩ সালের যুক্ত্ররাষ্ট্রের রাষ্ট্রীয় নিরাপত্তা পরিষদ এর হিসাব মতে চায়নার প্রতিবন্ধক বাহিনী ৬০-৭০ টি সশস্ত্র ক্ষেপণাস্ত্র  উপর নির্ভর করে।প্রতিরক্ষা তথ্য সংস্থার সামনের দশক ১৯৯৯-২০২০ এ অনুমান করা হয় যে,১৯৯৯ সালের পারমাণবিক অস্ত্রের বর্ণনামূলক তালিকার সংখ্যা প্রায় ১৪০-১৫৭ টি হবে।২০০৪ সালে যুক্তরাষ্ট্রের প্রতিরক্ষা মন্ত্রণালয় এর হিসাব অনুযায়ী চায়নার ২০টির মতো আন্তঃমহাদেশীয় ক্ষেপণাস্ত্র রয়েছে। সিনেট সশস্ত্র সেবা কমিটিকে যুক্তরাষ্ট্র প্রতিরক্ষা মন্ত্রণালয়ের এক রিপোর্টে অনুমান করা হয় বর্তমানে চায়নার প্রায় ১০০টির বেশি ওয়ারহেড রয়েছে।
চায়নার পারমাণবিক অস্ত্রের মজুদ সম্পর্কে নানা রকমের ধারণা করা হয়।যদিও চায়নার পারমাণবিক অস্ত্রের মোট সংখ্যা সম্পূর্ণ অজানা, ২০০৫ সালে অব্দী ধারণামতে চায়নার অস্ত্রাগারে সর্বনিম্ন ৮০ টি হতে সর্বোচ্চ ২০০০টি পর্যন্ত টরপেডো থাকতে পারে। ২০০০টি টরপেডো থাকার সম্ভাবনা কূটনৈতিকদের দ্বারা সম্পূর্ণ নাকচ করে দেওয়া হয়।এটি ১৯৯০ পরবর্তী ইউজনেটের এক অনুচ্ছেদ থেকে নেওয়া হয়,যেখানে একজন সিঙ্গাপুরীয় ছাত্র চায়নার ২০০০ টরপেডো মজুদের  ভিত্তিহীন বিবৃতি প্রকাশ করে।
২০০৪ সালে চায়না এক বিবৃতিতে প্রকাশ করে,পারমাণবিক অস্ত্রধারী দেশদের মধ্যে চায়নার পারমাণবিক অস্ত্রাগার সবচেয়ে ছোট,যা পরোক্ষভাবে আভাস দেয় যে চায়নার পারমাণবিক অস্ত্রাগার যুক্তরাজ্যের ২০০ পারমাণবিক অস্ত্রের চেয়েও ছোট।যদিও বিভিন্ন বেসরকারী প্রতিষ্ঠানের অনুমান মতে চায়নার প্রায় ৪০০টি পারমাণবিক টরপেডো রয়েছে।যাইহোক যুক্তরাষ্ট্রের গোয়েন্দা সংস্থার অনুমানমতে চায়নার পারমাণবিক অস্ত্রের মজুদ বিভিন্ন বেসরকারী সংস্থার অনুমানের তুলনায় অনেক কম নির্দেশ করে।
২০১১ সালে আবারো চায়নার বিশাল পারমাণবিক অস্ত্রের মজুদ সম্পর্কে আলোচনার আবির্ভাব ঘটে।জর্জটাউন বিশ্ববিদ্যালয়ের ৩ বছর যাবত গবেষণায় অনুমান করা হয় যে, চায়নার কাছে প্রায় ৩০০০ এর ও বেশি পারমাণবিক অস্ত্র রয়েছে, যা অপ্রকৃত সুরঙ্গের নেটওয়ার্কের মাধ্যমে লুকিয়ে রাখা হয়েছে। এই গবেষণার মূল ভিত্তি ছিল,চায়নার রাষ্ট্রীয় বার্তার ভিডিও  ফুটেজ যেখানে অনেকগুলো সুরঙ্গের প্রবেশপথ দেখানো হয়,যার দৈর্ঘ্য প্রায় ৪৮০০ কি.মি(৩০০০ মাইল)।  ২০০৮ সিচুয়ান ভূমিকম্পে পাহাড়ি এলাকায় টানেল ধসের  পরে এই টানেলের নেটওয়ার্কের কথা প্রকাশ হয়, চায়না সরকার এই টানেলের অস্তিত্বের কথা নিশ্চিত  করে। এর জবাবে যুক্তরাষ্ট্রের সামরিক বাহিনীকে আইন অনুযায়ী এই সুরঙ্গের নেটওয়ার্কের মাধ্যমে পারমাণবিক অস্ত্রগার লুকিয়ে রাখার সম্ভবনা খতিয়ে দেখতে আদেশ দেওয়া হয়। যাইহোক সুরঙ্গ তত্ত্ব এর  বিভিন্ন আপাত ত্রুটির কারণে বাধাপ্রাপ্ত হয়। পারমাণবিক অস্ত্র উৎপাদনের দৃষ্টিকোণ থেকে ব্যখ্যা করলে দেখা যায় যে,চায়নার কাছে ৩০০০ পারমাণবিক অস্ত্র উৎপাদনের মতো যথেষ্ট পরিমানে বিদারণীয় পদার্থ নেই।এই পরিমাণ অস্ত্রাগার তৈরীর জন্য ৯-১২ টন প্লুটোনিয়ামের পাশাপাশি  ৪৫-৪৭ টন সমৃদ্ধ ইউরেনিয়াম এবং যথেষ্ট পরিমাণে ট্রিটিয়াম প্রয়োজন।ধারণা করা হয় যে, চায়নার কাছে ২ টন প্লুটোনিয়াম রয়েছে যার সাহায্যে ৪৫০-৬০০ অস্ত্রবিশিষ্ট অস্ত্রাগার তৈরী করা যায়, এসব কিছু সত্ত্বেও ১৬ টন ইউরেনিয়াম রয়েছে যা দিয়ে তত্ত্বীয়ভাবে প্রায় ১০০০টি টরপেডো বানানো সম্ভব।
ধারণা করা হয় চায়নার পারমাণবিক অস্ত্রাগারে ৫৫-৬৫ টি আইসিবিএম রয়েছে।
২০১২ সালের শুরুর দিকে, স্টার্টকমের কমান্ডার বলেন যে,টরপেডোর সংখ্যা ৭০০ কিংবা এর নিকটবর্তী হতে পারে,এবং এটিই সবচেয়ে ভাল অনুমান এবং এফএএস এর অনুমান মতে বর্তমানে টরপেডোর সংখ্যা সর্বোচ্চ ২৪০ হতে পারে।
২০১৩ সালের কংগ্রেসের নিকট  যুক্তরাষ্ট্রের প্রতিরক্ষা মন্ত্রণালয়ের রিপোর্ট অনুযায়ী চায়নার সামরিক উন্নয়ন বাহিনীর মতে চায়নার পারমাণবিক অস্ত্রাগারে ৫০-৭৫ টি আইসিবিএম রয়েছে যা ভূমি ভিত্তিক সাইলো এবং সাবমেরিনের ক্ষেপণাস্ত্রে মজুদ করা আছে।আইসিবিএম এর পাশাপাশি ওই রিপোর্টে আরো উল্লেখ করা চায়নার কাছে প্রায় ১১০০ এর মতো স্বল্প পাল্লার ক্ষেপণাস্ত্র রয়েছে যদিও চায়নার কাছে  এদের সবগুলোকে পারমাণবিক অস্ত্র দ্বারা সজ্জিত করার মতো টরপেডো সক্ষমতা নেই।
পারমাণবিক নীতি
" চায়না কখনই পারমাণবিক অস্ত্রহীন দেশ বা পারমাণবিক অস্ত্রমুক্ত অঞ্চলের বিরুদ্ধে  কোন পরিস্হিতিতেই বা কোন অবস্থাতেই পারমাণবিক অস্ত্র ব্যবহার বা হুমকি প্রদানের উদ্দেশ্যে ব্যবহার করবে না"
চায়নার সর্বজনীন নীতি সব সময়ই "প্রথমে ব্যবহার নয়" নীতি অনুসরণ করার পাশাপাশি প্রতিপক্ষ দেশগুলোর জন্য প্রতিবন্ধক এবং পাল্টা আক্রমণে সম্ভাব্য বাহিনী তৈরী রাখে।
২০০৫ সালে, চায়নার পররাষ্ট্রমন্ত্রী একটি সাদা কাগজ প্রকাশ করে যেখানে উল্লেখ করা হয় চায়নার সরকার "কোন সময়েই বা কোন অবস্থাতেই প্রথমে পারমাণবিক অস্ত্র ব্যবহার করবে না"। এর পাশাপাশি আরো উল্লেখ করা হয় যে," প্রথমে ব্যবহার নয়" নীতি ভবিষ্যতে সর্বদাই অপরিবর্তিত থাকবে এবং চায়না পারমাণবিক অস্ত্রহীন দেশ বা পারমাণবিক অস্ত্রমুক্ত অঞ্চলের বিরুদ্ধে  পারমাণবিক অস্ত্র ব্যবহার বা হুমকি প্রদানের উদ্দেশ্যে ব্যবহার করবে না।
চায়না সাধারণত টরপেডো তাদের পারমাণবিক উৎক্ষেপণ অঞ্চল থেকে পৃথক করে রাখে যদি না  হুমকির মাত্রা অতিরিক্ত না হয়।
চায়না সিদ্ধান্ত নেয় যে, তারা জাতিসংঘের পারমাণবিক অস্ত্ররোধী চুক্তিতে স্বাক্ষর করবে না,এটি পারমাণবিক অস্ত্র সম্পূর্ণভাবে নির্মূল করার জন্য একটি বাধ্যবাধকতামূলক চুক্তি যা ১২০ টিরও বেশি সংখ্যক দেশ দ্বারা সাক্ষরিত।
পারমাণবিক অস্ত্রের বিস্তার
ইতিহাসগতভাবে চায়না পাকিস্তানের পারমাণবিক কার্যক্রমের সাথে যুক্ত যদিও এইসব কিছু ১৯৯২ সালে  চায়নার পারমাণবিক শক্তি বিস্তারের অনুমোদনের আগের ঘটনা। ১৯৮০ সালের শুরুর দিকে, ধারণা করা হয় যে চায়না পাকিস্তানকে একটি প্যাকেজ প্রদান করে যার মধ্যে ইউরেনিয়াম সমৃদ্ধ প্রযুক্তি, উচ্চ সমৃদ্ধ ইউরেনিয়াম,এবং পারমাণবিক অস্ত্রের একটি সম্পূর্ণ পরিকল্পনা ছিল। চায়না আব্দুল কাদির খানের পাকিস্তানে নিয়ে আসা চুরি করা প্রযুক্তি গ্রহণ করে এবং চায়নার একটি কেন্দ্রীয় পারমাণবিক কেন্দ্র স্থাপন করে এবং তাদের চিঠিতে প্রকাশ করে যাতে উল্লেখ করা হয়,"সবাই জানে যে চায়নার সাথে আমাদের গত ১৫ বছর যাবত সহযোগিতার সম্পর্ক রয়েছে।আমরা হানঝং(ঝিয়ানের ২৫০ কি.মি দক্ষিণ পশ্চিমে) এ একটি কেন্দ্রীয় পারমাণবিক কেন্দ্র স্থাপন করেছি। আমরা ১৩৫ টি সি-১৩০ বিমান পাঠিয়েছি যাতে অনেক যন্ত্র,কপাটক,প্রবাহের মিটার,চাপ পরিমাপক যন্ত্র রয়েছে।আমাদের দল সেখানে এক সপ্তাহ যাবত রয়েছে  তাদের দলকে সাহায্য করার জন্য এবং তাদের দল ও সেখানে  এককালীন  এক সপ্তাহ যাবত রয়েছে। প্র‍য়াত মন্ত্রী লিউ উই (উপ মন্ত্রী), লি চিউ,উপ মন্ত্রী জিয়াং শেনংজেই প্রায় আমাদের পরিদর্শনে আসতেন।চায়নীজরা আমাদেরকে পারমাণবিক অস্ত্রের অঙ্কন, ৫০ কেজি সমৃদ্ধ ইউরেনিয়াম,১০ টন ইউএফ-৬(প্রাকৃতিক) এবং ৫ টন ইউএফ-৬(৩%) সরবরাহ করে।চায়নীজরা পিএইসি(পাকিস্তান পারমাণবিক শক্তি কমিশন) কে সাহায্য করে যা ইউএফ-৬ কেন্দ্র,প্লুটোনিয়াম এর তৈরী পারমাণবিক চুল্লী উৎপাদনাগার,নবায়নযোগ্য চুল্লী তৈরীতে খান গবেষণা পরীক্ষাগারের প্রতিদ্বন্দ্বী সংগঠন হিসেবে ভূমিকা রাখে।
আমিতাই এতজিয়োনির সমাজতান্ত্রিক নীতি সংক্রান্ত গবেষণায় বল হয় যে  পারমাণবিক অস্ত্রের বিস্তার রোধ চীন এবং যুক্তরাষ্ট্রের মধ্যে পারস্পরিক সহযোগিতার একটি ফলপ্রসূ ক্ষেত্র হতে পারে, যার মাধ্যমে  উভয় দেশই "বিশ্বাস কিন্তু যাচাই" এই পদ্ধতি অবলম্বনের মাধ্যমে বর্তমানে তাদের মধ্যে  বিভিন্ন চুক্তির ক্ষেত্রে যে অবিশ্বাস দেখা যায় তা দূর করতে সাহায্য করতে পারে।
২০১০ আইআইএসএস সামরিক হিসাবনিকাশ
আন্তর্জাতিক কৌশল সংস্থার গবেষণার সামরিক হিসাবনিকাশ ২০১০ থেকে নিচে চায়নার  ক্ষেপণাস্ত্রের সংখ্যা অনুমান উল্লেখ করা হলো। এই হিসাবমতে,চায়নার প্রায় ৯০টি আন্তঃমহাদেশীয় ক্ষেপণাস্ত্র রয়েছে(৬৬ টি ভূমি ভিত্তিক আইসিবিএম এবং ২৪ টি ডুবোজাহাজ ভিত্তিক জে-এল-২ এসএলবিএম),যাদের মধ্যে এমআইআরভি টরপেডো অন্তর্ভুক্ত নয়।
২০১০ ডিওডি আ্যনুয়াল পিআরসি সামরিক রিপোর্ট
নিচে ২০১০ সালে চায়নার সামরিক শক্তির ব্যাপারে কনগ্রেসের কাছে যুক্তরাষ্ট্রের প্রতিরক্ষা মন্ত্রণালয় এর অনুমানের তালিকা উল্লেখ করা হলোঃ
২০০৬ এফএএস এবং এনআরডিসি সমীক্ষা
নিচের পিআরসির পারমাণবিক বাহিনীর মোটামুটিভাবে একটি তালিকা প্রকাশ করা হলো যা ২০০৬ সালের নভেম্ব র মাসে হ্যান্স এম ক্রিস টেন্সেন
ভূমি ভিত্তিক আন্তঃমহাদেশীয় ক্ষেপণাস্ত্র
ডংফেং ৫এ একটি একক-টরপেডো,তিনস্তর বিশিষ্ট,তরল জ্বালানি সমৃদ্ধ ক্ষেপণাস্ত্র যার  ব্যাপ্তি ১৩০০০ কি.মি এর বেশি।২০০০ সালে যুক্তরাষ্ট্রের বিমান বাহিনীর জেনারেল ইউজিন হ্যাবিজার এবং যুক্তরাষ্ট্রের কৌশল বিভাগের সেনাপতি কংগ্রসের কাছে সাক্ষ্য দেয় যে চায়নার কাছে ১৮ টি ডিএফ-৫ রয়েছে যা সাইলো টেকনিকের উপর ভিত্তি করে নির্মিত হয়েছে।২১ শতকের শুরুতে, দ্বিতীয় কামান বাহিনী ১০ টি কঠিন জ্বালানি ভিত্তিক গতিশীল ডিএফ-৩১ আইসিবিএম মোতায়ন করে যার পাল্ল ৭২০০ কি.মি এর বেশি এবং যা তিনটি এমআইআরভির সমপরিমাণ আঘাত হানতে সক্ষম।চায়না ডিএফ-৩১ এর ও উন্নতিসাধন করে,  এক প্রকার আন্তঃমহাদেশীয় ক্ষেপণাস্ত্র, যা ৩-৬ টি একাধিক স্বাধীন লক্ষণযোগ্য গাড়ীকে আঘাত হানতে সক্ষম।চায়না একই সাথে  ডিএফ-৩১এ এর উন্নতি সাধন করে,একটি আন্তঃমহাদেশীয় ক্ষেপণাস্ত্র যার ব্যাপ্তি ১১,২০০+  কি.মি এর চেয়েও বেশি যা এমআইআরভির তুলনায় ৩-৬ গুণ বেশি আঘাত হানতে সক্ষম।
চায়না তাদের বেশির ভাগ ক্ষেপণাস্ত্র জটিল ভূগর্ভস্থ সুরঙ্গে মজুদ করে।যুক্তরাষ্ট্রের প্রতিনিধি মাইকেল টারনার ২০০৯ সালের চায়নার গণমাধ্যমের রিপোর্টের উপর ইঙ্গিত করে বলেন যে," এই সুরঙ্গের জাল প্রায় ৫০০০ কি.মি(৩,১১০ মাইল) এরো বেশি হতে পারে এবং  এটি পারমাণবিম অস্ত্র আনা নেওয়ার জন্য ব্যবহার করা হয়" চায়নার সামরিক সংবাদবাহী পত্র এই সুরঙ্গ ব্যবস্থাকে চায়নার ভূগর্ভস্থ গ্রেট ওয়াল বলে আখ্যায়িত করে
মাঝারি পাল্লার ক্ষেপণাস্ত্র
চায়নার ৫৫% শতাংশ ক্ষেপণাস্ত্রই মাঝারি পাল্লার হয়ে থাকে যা সাধারণত বিভিন্ন অঞ্চলের সম্ভাব্য যুদ্ধক্ষেত্রের দিকে তাক করা অবস্থায় থাকে ।
ডিএফ-৩এ/সিএসএস-২
প্রধান অনুচ্ছেদ
ডিএফ-২১/সিএসএস-৫
প্রধান অনুচ্ছেদ
যুদ্ধকৌশলে ব্যবহৃত লক্ষভেদী ক্ষেপণাস্ত্র
সিজে-১০ দূরপাল্লার ক্রুজ মিসাইল ২০০৯ সালে চায়নার ৬০ তম বর্ষপূর্তির সামরিক প্রদর্শনীতে এর প্রথম আবির্ভাব ঘটে চায়নার দ্বিতীয় কামান বাহিনীর প্রচলিত দূরপাল্লার  ক্ষেপণাস্ত্রের অংশ হিসেবে।সিজে-১০ জনসাধারণ স্বাধীনতা সেনাবাহিনীর(পিএলএ)   পরবর্তী প্রজন্মের উৎক্ষেপণ প্রযুক্তিকে প্রতিনিধিত্ব করে।  একই রকমের জাহাজীয় ক্রুজ মিসাইল, ওয়াইজে-৬২ পিএলএ এর নৌবাহিনীকে তাদের  নৌ-উৎক্ষেপণ  প্রযুক্তির সর্বশেষ নিদর্শন হিসেবে সেবা দিয়ে আসছে।
দূরপাল্লার ক্ষেপণাস্ত্র
চায়না তাদের দূরপাল্লার ক্ষেপণাস্ত্র সমূহ এর ব্যাপ্তি সাধারণত ৩০০০-৮০০০ কি.মি এর মধ্যে হিসাব করে থাকে।
ডং ফেং ৪ অথবা ডিএফ-৪(যা সাধারণত সিএসএস-৩ নামেও পরিচিত) চায়নার দুই ধাপ বিশিষ্ট দূরপাল্লার মাঝারি মানের ক্ষেপণাস্ত্র যা সাধারণত তরল জ্বালানি(ইউডিএমএইচ)  দিয়ে চালিত। এটি চায়নার ভূগর্ভস্থ সুরঙ্গগুলোতে ১৯৮০ সালের শুরুর দিকে স্বল্প আকারে স্থাপন করা হয় বলে ধারণা করা হয়। ডিএফ-৪ এর উড্ডয়নের সময় ধাক্কা দেওয়ার  ক্ষমতা প্রায় ১,২২৪ কিলোনিউটন,এবং তার উড্ডয়নের সময়কার ওজন প্রায় ৮২,০০০ কে.জি, যার ব্যাস প্রায় ২.২৫ মিটার এবং দৈর্ঘ্য প্রায় ২৮.০৫ মিটার এবং এর পাখার  বিস্তার ২.৭৪ মিটার। এটি প্রায় ২,১৯০ কে.জি টরপেডো এবং ৩,৩০০ কেটি বিস্ফোরকের সম্মনয়ে গঠিত.এদের ব্যাপ্তি সাধারণত ৫,৫০০ কি.মি হয়ে থাকে. এই ধরনের ক্ষেপণাস্ত্র সমূহ নিষ্ক্রিয় পথপ্রদর্শন পদ্ধতি অবলম্বন করে যার ফলে ১,৫০০ মিটারের অল্প মাত্রার সিইপি ব্যবহার হয়।
ডিএফ-৫এ/ সিএসএস-৪ মোড ২
ডংফেং ৫ অথবা ডিএফ-৫ একটি তিন ধাপ বিশিষ্ট চায়নায় তৈরী আইসিবিএম. এর দৈর্ঘ্য প্রায় ৩২.৬ মি, এর ব্যাস প্রায় ৩.৩৫ মিটার. এর ওজন প্রায় ১৮৩ টন এবং এর ব্যাপ্তি সাধারণত ১২,০০০ থেকে ১৫,০০০ কি.মি পর্যন্ত হয়। ডিএফ-৫ ১৯৭১ সালে প্রথমবারের মতো উড্ডয়ন করা হয় এবং ১০ বছর পরে প্রয়োগ করা হয়. ডিএফ-৫ এর উল্লেখযোগ্য দুর্বল দিক হলো এটির চালু হতে  প্রায় ৩০ থেকে ৬০ মিনিট পর্যন্ত সময় লাগে।
ডিএফ-৩১/ সিএসএস-১০
ডংফেং ৩১ (অথবা সিএসএস-১০) মাঝারি আকারের তিনধাপ বিশিষ্ট দৃঢ় চালক যন্ত্র দ্বারা গঠিত যা গগণপ্রজাতন্ত্রী চায়নায় তৈরী.এটি ডুবোজাহাজ ভিত্তিক  উৎক্ষেপক জেএল-২ এর ভূমি ভিত্তিক বিকল্প হিসেবে কাজ করে।
পারমাণবিক লক্ষভেদী ক্ষেপণাস্ত্র
যুক্তরাষ্ট্রের ডিওডি ২০০৬ সালে ধারণা করে যে চায়না ভূগর্ভস্থ এবং বায়ুতে উৎক্ষেপণ করা যায় এমন ক্রুজ মিসাইল এর উন্নতি সাধন করছে যা খুব সহজেই পারমাণবিক টর্পেডো বহনযোগ্য করে তোলা সম্ভব।
ডিএইচ-১০
ডংহাই ১০(ডিএইচ-১০) একটি ক্রুজ মিসাইল যা গণপ্রজাতন্ত্রী চীন দ্বারা তৈরী. জেন এর সাপ্তাহিক প্রতিরক্ষা পত্রিকা মতে,ডিএইচ-১০ দ্বিতীয় প্রজন্মের ভূমি ভিত্তিক ক্রুজ মিসাইল(এলএসিএম) এর ব্যাপ্তি সাধারণত ৪০০০ কি.মি হয়ে থাকে, সংযুক্ত স্হির দিকনির্দেশক ব্যবস্থা,জিপিএস,ভূখন্ডের সীমাসূচক রেখা নির্দেশক ব্যবস্থা এবং আধুনিক সদৃশ দৃশ্যপট ভিত্তিক প্রান্তীয় লক্ষবস্তু নির্ধারণ ব্যবস্থা. এর বৃত্তীয় ত্রুটির সম্ভাবনা (সিইপি) ১০ মিটারের মতো
সিজে-১০
চেংজিয়ান-১০(দীর্ঘ তরবারি ১০) একটি ক্রুজ মিসাইল যা সাধারণত চীনে তৈরী হয়ে থাকে যার ভিত্তি হচ্ছে হংনিয়াও ক্ষেপণাস্ত্র শ্রেণী।এটির ব্যাপ্তি সাধারণত ২,২০০ কি.মি.যদিও এটি নিশ্চিত নয় তারপরেও ধারণা করা হয় যে,সিজে-১০ পারমাণবিক টরপেডো বহনে সক্ষম. বায়ুতে উৎক্ষেপণযোগ্য বিকল্প(সিজে-২০)  এর উন্নতিও সাধন করা হয়।
হ্ংনিয়াও ক্ষেপণাস্ত্র পরিবার
এই ফ্যামিলিতে প্রায় তিন ধরনের উৎক্ষেপণ যন্ত্র রয়েছেঃ এইচএন-১,এইচএন-২ এবং এইচএন-৩. এদের ভিত্তি হচ্ছে  কেএইচ-এসডি/৬৫ উৎক্ষেপণ যন্ত্র. হংনিয়াও (অথবা লাল পাখি)  প্রথমবার ঘরোয়াভাবে চায়নায় তৈরী দীর্ঘপাল্লার পারমাণবিক বোমা বহনে সক্ষম ক্রুজ মিসাইলদের মধ্যে এদের নাম উল্লেখযোগ্য.এইচএন-১ এর ব্যাপ্তি প্রায় ৬০০ কি.মি, এইচএন-২ এর ব্যাপ্তি হচ্ছে ১,৮০০ কি.মি এবং এইচএন-৩ এর ব্যাপ্তি প্রায় ৩,০০০ কি.মি.
চাংফেং ক্ষেপণাস্ত্র পরিবার
চেং ফেং(অথবা দীর্ঘ বাতাস) পরিবারে দুই ধরনের উৎক্ষেপক রয়েছেঃসিএফ-১ এবং সিএফ-২. প্রথমবার ঘরোয়াভাবে চায়নায় তৈরী দীর্ঘপাল্লার উৎক্ষেপকদের মধ্যে এদের নাম উল্লেখযোগ্য.সিএফ-১ এর ব্যাপ্তি প্রায় ৪০০ কি.মি এবং সিএফ-২ এর ব্যাপ্তি প্রায় ৮০০ কি.মি উভয়েই ১০ কেটি পারমাণবিক টরপেডো বহনে সক্ষম.
সমুদ্র ভিত্তিক অস্ত্র
ডুবোজাহাজ ভিত্তিক ক্ষেপণাস্ত্র (এসএলবিএম)  এর মজুদ গণস্বাধীনতা নৌসেনার (পিএলএএন) এর নতুন কৌশল. চায়নার তার দ্বিতীয় প্রজন্মের পারমাণবিক ডুবোজাহাজ ১৯৮১ সালের এপ্রিলে চালু করে।নৌবাহিনীর কাছে বর্তমানে টাইপ- ১ এর ০৯২ এক্সিয়া শ্রেণির এসএসবিএন রয়েছে প্রায় ৮,০০০ টন. দ্বিতীয় প্রকারের ০৯২ দুর্ঘটনায় হারিয়ে যায় বলে অভিযোগ করা হয়. ০৯২ সাধারণত ১২ টি জেএল-১ এসএলবিএম দ্বারা সুসজ্জিত থাকে যাদের ব্যাপ্তি সাধারণত ২১৫০-২৫০০ কি.মি এর মধ্যে. জেএল-১ হচ্ছে ডিএফ-২১ উৎক্ষেপকের পরিবর্তিত সংস্করণ.এটি ধারণা করা হয় যে ০৯২ ক্রুজ মিসাইলকে সাবমেরিনে পরিবর্তন করা হয়।
চায়নার নৌবাহিনী  নমুনা ০৯৪ ডুবোজাহাজ ভিত্তিক ক্ষেপণাস্ত্র এর উন্নতি সাধন করে. স্যাটেলাইট এর ছবি হতে বোঝা যায় যে, এই নমুনার দুইট অন্তত সম্পূর্ণ হয়েছে. এই ডুবোজাহাজ ১২ টি অত্যাধুনিক দীর্ঘ পাল্লার জেএল-২ বহন করতে সক্ষম. যাদের ব্যাপ্তি প্রায় ১৪,০০০ কে.মি.
চায়না একই সাথে নমুনা ০৯৬ ডুবোজাহাজের উন্নতি সাধন করে, যা প্রায় ২৪ টি জেএল-২ ক্ষেপণাস্ত্র বহন করতে সক্ষম. উল্লেখযোগ্য চায়না উৎসের মতে  ডুবোজাহাজটি ইতিমধ্যে বেশ কয়েকবার পরীক্ষা করা হয়েছে
জহুর আহমেদ চৌধুরী
জন্ম ও পারিবারিক পরিচিতি
জহুর আহমদ চৌধুরী ১৯১৬ সালে চট্টগ্রামের উত্তর কাট্টলী গ্রামে জন্মগ্রহন করেন। তার পিতার নাম আবদুল আজিজ চৌধুরী ও মাতার নাম জরিনা বেগম। তিনি তিনবার বিয়ে করেন ও বিশ সন্তানের জনক ছিলেন। তার তৃতীয় পত্নী ডা. নুরুন নাহার জহুর একাধারে, রাজনীতিবিদ, সাহিত্যিক ও নারী নেত্রী ছিলেন। তার প্রথম পুত্র সাইফুদ্দিন খালেদ চৌধুরী মুক্তিযুদ্ধে শহীদ হন এবং তার দ্বিতীয় পুত্র জনাব মাহাতাব উদ্দিন চৌধুরী চট্টগ্রাম মহানগর আওয়ামী লীগের সভাপতি।
শিক্ষাজীবন
তিনি কাট্টলী নূরুল হক চৌধুরী উচ্চ বিদ্যালয় ও পাহাড়তলী রেলওয়ে হাইস্কুলে পড়াশোনা করেন। পরে কলকাতা ইসলামিয়া কলেজ থেকে ইন্টারমিডিয়েট পাস করেন।
কর্মজীবন
জহুর আহমদ চৌধুরী স্বাধীন বাংলাদেশের প্রথম মন্ত্রিসভায় শ্রম ও সমাজকল্যাণ মন্ত্রণালয়ের দায়িত্ব পালন করেন। শ্রমমন্ত্রী হিসেবে তিনি জেনেভায় অনুষ্ঠিত আন্তর্জাতিক শ্রম সংস্থার সম্মেলনে (আই এল ও কনভেনশন) বাংলাদেশের প্রতিনিধিদলের নেতৃত্ব দেন। তিনি ১৯৭৩ সালের সংসদ নির্বাচনে কোতোয়ালী-পাঁচলাইশ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন এবং সরকারের স্বাস্থ্য মন্ত্রণালয়ের মন্ত্রী নিযুক্ত হন। জহুর আহমদ চৌধুরী আমৃত্যু আওয়ামী লীগ কেন্দ্রীয় কমিটির শ্রম বিষয়ক সম্পাদক ছিলেন।
মুক্তিযুদ্ধে অবদান
জহুর আহমদ চৌধুরীর জীবনের সবচেয়ে গৌরবজনক অধ্যায় মুক্তিযুদ্ধ। একাত্তর সালের ২৬ মার্চ (২৫ মার্চ মধ্যরাতে) বঙ্গবন্ধু স্বাধীনতা ঘোষণার পর, চট্টগ্রামে জহুর আহমদ চৌধুরীর কাছে পাঠিয়েছিলেন দেশে-বিদেশে প্রচারের জন্য। পরবর্তীকালে চট্টগ্রামে প্রতিষ্ঠিত স্বাধীন বাংলা বেতারকেন্দ্র থেকে বঙ্গবন্ধুর এই ঘোষণা প্রচার করা হয়। মুক্তিযুদ্ধে আগরতলায় অবস্থান নিয়ে জহুর আহমদ চৌধুরী মুজিব নগর সরকারের প্রতিনিধি হিসেবে গোটা দক্ষিণ-পূর্বাঞ্চলে মুক্তিযুদ্ধ পরিচালনা করেন। মুক্তিযুদ্ধের শুরুতেই তিনি আগরতলা গিয়ে সাংবাদিকদের মাধ্যমে বাংলাদেশে পাকিস্তানি সেনাবাহিনীর গণহত্যা ও ধ্বংসযজ্ঞের সংবাদ বিশ্ববাসীর কাছে পৌঁছে দেন। তিনিই প্রথম বাংলাদেশের পক্ষে ত্রিপুরার মুখ্যমন্ত্রীর মাধ্যমে ভারত সরকারের সঙ্গে যোগাযোগ করেন এবং মুক্তিযুদ্ধে সহযোগিতার আহ্বান জানান।
রাজনৈতিক জীবন
মেধাবী ছাত্র হওয়া সত্ত্বেও জহুর আহমেদ চৌধুরী পারিবারিক দুরবস্থার জন্য পড়াশুনা করতে পারেননি। রাজনীতির প্রতি আগ্রহ থেকে তিনি শৈশবকাল থেকেই মুসলিম লীগের রাজনীতির সঙ্গে জড়িয়ে পড়েন। তিনি কলকাতায় গমন করেন ও মওলানা ইসলামবাদীর সান্নিধ্যে আসেন। কংগ্রেসপন্থী হবার কারণে তিনি ইসলামবাদীর সঙ্গে বেশিদিন থাকেননি। কলকাতা অবস্থানকালে তার সঙ্গে ফজলুল কাদের চৌধুরী ও আবুল খায়ের সিদ্দিকীর সঙ্গে ঘনিষ্ঠতা হয়।
১৯৩৭ সালে জহুর আহমদ চৌধুরী কলকাতার খিজিরপুরে ডক শ্রমিক আন্দোলনে জড়িয়ে পড়েন। তিনি ১৯৪০ সালে মুসলিম লীগের রাজনীতির সঙ্গে যুক্ত হন। তিনি ১৯৪৩ সালে চট্টগ্রাম ডক শ্রমিক ইউনিয়ন প্রতিষ্ঠা করেন। এ বছর সর্বপ্রথম শেখ মুজিবুর রহমানের সঙ্গে তার পরিচয় হয় এবং শেরে-এ-বাংলা ও সোহরাওয়ার্দির কাছাকাছি চলে আসেন। ১৯৪৫ সালে শেখ মুজিবুর রহমানের নেতৃত্বে ১৪৪ ধারা ভঙ্গ করেন। ১৯৪৭ সালে সিলেট গণভোটে অংশ নেন। ১৯৪৯ সালে নিখিল ভারত মুসলিম লীগ প্রতিষ্ঠায় অবদান রাখেন। ৫২'র ভাষা আন্দোলন, ৬ দফা আন্দোলন, ৬৯ এর গণঅভ্যুত্থানে অংশ নেন। ১৯৭০ সালের সাধারণ নির্বাচনে জনপ্রতিনিধি হিসেবে অংশ নেন ও জয়লাভ করেন।
জহুর আহমেদ চৌধুরী আমৃত্যু রাজনীতির সঙ্গে যুক্ত ছিলেন।
মৃত্যু
১৯৭৪ সালে ৪ জুন নিও ব্রংকাইটিস রোগে আক্রান্ত হলে জহুর আহমেদ চৌধুরীকে পিজি হাসপাতালে ভর্তি করানো হয়। ২৮ জুন বঙ্গবন্ধু তাকে দেখতে হাসপাতালে গমন করেন। ৩০ জুন সন্ধ্যায় বঙ্গবন্ধুর সঙ্গে জহুর আহমেদ চৌধুরীর শেষ দেখা হয়। ১৯৭৪ সালের ১ জুলাই সকাল ৬-৪৫ মিনিটে তিনি মৃত্যুবরণ করেন।
সেদিন দুপুর ২-৩০ মিনিটে জহুর আহমেদ চৌধুরীর মৃতদেহ বিমানযোগে চট্টগ্রাম আনা হয়। ২ জুলাই সকাল ১০-৩০ মিনিটে বঙ্গবন্ধুর উপস্থিতিতে তার শেষকৃত্য অনুষ্ঠান সম্পন্ন হয় এবং দুপুর ১২ টায় দামপাড়ায় তার বাসভবন সংলগ্ন পারিপারিক কবরস্থানে পূর্ণ রাষ্ট্রীয় ও সামরিক মর্যাদায় তার মরদেহ সমাহিত করা হয়।
পুরস্কার ও সম্মাননা
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০০১ সালে দেশের “সর্বোচ্চ বেসামরিক পুরস্কার”  হিসাবে পরিচিত “স্বাধীনতা পুরস্কার” প্রদান করা হয় তাকে।
লড়হচন্দ্র
লড়হচন্দ্র পূর্ব বঙ্গের চন্দ্র রাজবংশের চতুর্থ রাজা ছিলেন। লড়হচন্দ্র মহাযান বৌদ্ধধর্মাবলম্বী ছিলেন এবং বৌদ্ধধর্মের অন্যতম পৃষ্ঠপোষক ছিলেন। তা সত্ত্বেও বৈষ্ণবধর্মের প্রতি সংবেদনশীল ছিলেন (ময়নামতিতে প্রাপ্ত দুইটি তাম্রশাসন অনুসারে)।
২০২২ শ্রীলঙ্কা নারী ক্রিকেট দলের পাকিস্তান সফর
শ্রীলঙ্কা নারী ক্রিকেট দল ২০২২ সালের মে ও জুন মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) খেলার জন্য পাকিস্তান সফর করে। ওডিআই ম্যাচগুলো ২০২২–২০২৫ আইসিসি নারী চ্যাম্পিয়নশিপের অংশ হিসেবে খেলা হয়। সিরিজের সবগুলো ম্যাচ করাচির সাউথএন্ড ক্লাব ক্রিকেট স্টেডিয়ামে আয়োজিত হয়।  ২০২২ সালের ১১ মে শ্রীলঙ্কা সফরের জন্য নিজেদের দল ঘোষণা করে। তার পরদিন পাকিস্তান ক্রিকেট বোর্ড (পিসিবি) পাকিস্তান দলের অধিনায়ক হিসেবে বিসমাহ মারুফের থাকার কথা নিশ্চিত করে। ২০২২ সালের ১৮ মে পাকিস্তানের দল ঘোষিত হয়।
টি২০আই সিরিজে পাকিস্তান ৩–০ ব্যবধানে জয়লাভ করে। ওডিআই সিরিজে পাকিস্তান ২–১ ব্যবধানে জয়ী হয়।
দলীয় সদস্য
কাব্য কাভিন্দি, থারিকা সেব্বন্দি, মালশা শেহানি, রশ্মি দে সিলভা ও সত্যা সন্দীপনিকে শ্রীলঙ্কা দলে স্ট্যান্ডবাই খেলোয়াড় হিসেবে রাখা হয়।
সন্দেশ (বাংলা পত্রিকা)
সন্দেশ হল কিশোরদের জন্য কলকাতা থেকে বাংলায় প্রকাশিত একটি মাসিক পত্রিকা। ১৯১৩ সালে এই পত্রিকাটির জন্ম দেন উপেন্দ্রকিশোর রায়চৌধুরী। তারপর থেকে এই পত্রিকা এখনও পর্যন্ত সগৌরবে প্রকাশিত হয়ে চলেছে। ￼ বর্তমান সম্পাদক সন্দীপ রায়।
প্রকাশনার ইতিহাস
উপেন্দ্রকিশোর রায়চৌধুরী ১৯১৩ সালে শিশু-কিশোরদের জন্য এই পত্রিকার প্রকাশ শুরু করেন তার মেজার্স ইউ রায় অ্যান্ড সন্স (M/s U. Roy & Sons) কোম্পানী প্রকাশনের মাধ্যমে। ১৯১৫ সালে উপেন্দ্রকিশোর মারা যাবার পর এর সম্পাদনার ভার নেন তার পুত্র সুকুমার রায়। সুকুমার রায়ের সম্পাদনার সময়েই সন্দেশ একটি অনন্য পত্রিকা হয়ে ওঠে যাতে সাহিত্য রসের সঙ্গে হাস্য ও কৌতুক রস, এবং বিজ্ঞান ও জগৎ সম্বন্ধে তথ্যাদির সমাবেশ ঘটে। তবে সুকুমার পত্রিকাটিতে শিশুদের উদ্দেশ্যেই বেশি লিখতেন।
১৯২৩ সালে সুকুমারের অকালমৃত্যুর পর তার ভাই সুবিনয় সন্দেশের সম্পাদনা দেখাশোনা শুরু করেন। কিন্তু তা সত্ত্বেও ১৯২৫ সালে পত্রিকাটি সময়িকভাবে বন্ধ হয়ে যায়। ১৯২৯ সালে নতুন মালিকানার অধীনে পত্রিকা পুনিরায় প্রকাশিত হয় এবং এবারে সুবিনয়ও একজন সম্পাদক হিসাবে থেকে যান। কিন্তু ১৯৩৩-৩৪ সালে ইউ রায় অ্যান্ড সন্স কোম্পানী উঠে গেলে পত্রিকাটি আবার বহুদিনের (প্রায় তিন দশকের) জন্য বন্ধ হয়ে যায়।
১৯৬১ সালে সত্যজিৎ রায় ও কবি সুভাষ মুখোপাধ্যায়ের সম্পাদনায় সন্দেশ পত্রিকা আবার নতুন করে প্রকাশিত হয়। সত্যজিৎ রায়ের অনেক রচনাই এখানে প্রথম প্রকাশিত হয়। ১৯৬৩ সালে কবি সুভাষ মুখোপাধ্যায়ের বদলে সত্যজিতের পিসি স্বনামধন্যা লেখিকা লীলা মজুমদার সত্যজিতের সঙ্গে সন্দেশের সাম্মানিক সহসম্পাদকত্ব অধিগ্রহণ করেন। ১৯৬৩ সালেই সত্যজিৎ রায় সুকুমার সাহিত্য সমবায় সমিতি নামে একটি অলাভজনক সাহিত্য সমবায়-সমিতি (কো-অপারেটিভ) গঠন করেন যা এখনো অবধি সন্দেশ চালিয়ে যাচ্ছে। ১৯৭৪ সাল থেকে সত্যজিতের মাসতুতো বোন নলিনী দাস এর আরেকজন সহসম্পাদক হন, এবং বস্তুতপক্ষে হন এর কার্যনির্বাহী (এক্সিকিউটিভ) সম্পাদক, এবং তার স্বামী অশোকানন্দ দাস হন এর সাম্মানিক প্রকাশক। সত্যজিৎও এঁদের সঙ্গেই কাজ করতে থাকেন। তিনি তার অনেক মূল রচনা ছাড়াও সন্দেশে অনেক জ্ঞান বিজ্ঞানের কথা লিখতেন। যেমন কিছুদিন তিনি প্রতিটি সংখ্যায় একটি করে স্বল্প পরিচিত প্রাণীর ছবি ও তার সম্বন্ধে নানা মজার তথ্য লিখতেন। চিত্রবিচিত্র ধাঁধা, কমিক স্ট্রিপ, লিমেরিক, ছোট গল্প, ধারাবাহিক উপন্যাস, ভ্রমণ কাহিনী ইত্যাদির সুসমন্বয়ে পত্রিকাটি সেই সময় অনেক জনপ্রিয়তা অর্জন করে। এর একটি অংশে ১৬ বছরের থেকে ছোটদের নিজেদের লেখা ও আঁকা ছাপা হত, যার নাম ছিল হাত পাকাবার আসর। তার মানও ছিল যথেষ্ট উন্নত। সুকুমার রায়ের সন্দেশ ছিল শিশু ও কিশোরদের মনোরঞ্জনের জন্য, এই সম্পাদকমণ্ডলী এটিকে তরুণদের কাছেও আকর্ষণীয় করে তোলেন।
১৯৯২-৯৩ সালে পত্রিকাটি আবার দুর্গতির সম্মুখীন হয় কারণ মাত্র ১৪ মাসের মধ্যে সত্যজিৎ রায়, নলিনী দাশ (লেখিকা) ও অশোকানন্দ দাস পরলোক গমন করেন। ১৯৯৪ সালে লীলা মজুমদারও এত অসুস্থ হয়ে পড়েন যে তার পক্ষেও এর প্রকাশের কাজ চালানো অসম্ভব হয়ে পড়ে।
১৯৯৩-৯৪ থেকে সত্যজিতের পুত্র সন্দীপ রায় এর সহ সম্পাদক হন এবং লেখিকা নলিনী দাশের পুত্র অমিতানন্দ দাস এর প্রকাশনার দায়িত্ব গ্রহণ করেন। কিন্তু এই অনভিজ্ঞ জুটির পক্ষে দ্রুত পরিবর্তনশীল সময়ের সঙ্গে পাল্লা দেওয়া দুষ্কর হয়ে পড়ছিল - কারণ কমিক্স, দূরদর্শন, কেবল টিভি, এবং রংবেরঙের ছবিওয়ালা পত্রিকাগুলির সঙ্গে প্রতিযোগীতায় শিশু ও কিশোর পত্রিকাগুলি পিছিয়ে পড়তে থাকে। সন্দেশ ছিল একটি সাদা কালো পত্রিকা এবং তখন ধুঁকতে ধুঁকতে লড়ে চলেছে, লোকসান হচ্ছে, মাঝে মাঝে দুইএকটা সংখ্যা বাদ পড়ছে।
২০০৩ সালে ফোর্ড ফাউন্ডেশন সন্দেশকে পুনর্জীবিত করার উদ্দেশ্যে কিছু অর্থসাহায্য দেয়। কিন্তু তখন অনেক রঙীন পাতা ও দৃষ্টিনন্দন চেহারা সত্ত্বেও সমবায় সমিতির মতানৈক্যের কারণে সন্দেশ আর্থিক ভাবে অচল হয়ে পড়ে। ২০০৫-এর জুলাই থেকে ২০০৬-এর এপ্রিলের মধ্যে এর বেশ কয়েকটি সংখ্যা প্রকাশ হতে পারেনি।
২০০৬ এর আগষ্ট মাস থেকে আবার নতুন উদ্যমে সাহিত্যের উন্নতমান ও সুসংহত পরিচালনার মাধ্যমে পত্রিকাটিকে পুনরায় জনপ্রিয় করার চেষ্টা চলছে। চারটি অপ্রকাশিত সংখ্যার পর শারদীয়া সন্দেশ আবার বার হয়। পত্রিকাটি যাতে আবার ধারাবাহিকভাবে প্রকাশিত হয় এবং এর মান বজায় থাকে ও পাঠকমণ্ডলী বৃদ্ধি পায় তার জন্য পরিকল্পনা তৈরি করা হয়।
লেখক মণ্ডলী
এই পত্রিকায় বিভিন্ন সময়ের জনপ্রিয় লেখক লেখিকারা লিখেছেন। সেকালের কবি ও সাহিত্যিকদের মধ্যে এবং একালের কবি-সাহিত্যিকদের মধ্যে
দিল্লি সাফারি
দিল্লি সাফারি হল ভারতের প্রথম স্টেরিওস্কোপিক থ্রিডি এনিমেশন চলচ্চিত্র যেটি পরিচালনা করেছেন নিখিল আদভানি| ২০১২ সালে মুক্তিপ্রাপ্ত এবং হিন্দি ও ইংরেজি দুটি ভাষায় ধারণকৃত এই চলচ্চিত্রটি নির্মাণ করেছে পুনে ভিত্তিক এনিমেশন স্টুডিও "ক্রেয়ন পিকচাস"| ছবিটির গল্প ভারতের মুম্বাইয়ের পাঁচটি জন্তুকে ঘিরে; যারা তাদের বন্য আবাসস্থল ধ্বংসের কারণে দিল্লীর পথে পাড়ি দেয়| ছবিটির হিন্দি সংষ্করণে কন্ঠ দিয়েছেন গোবিন্দ, ঊর্মিলা মাটোন্ডকার, সুনিল শেঠি, অক্ষয় খান্না এবং বোমান ইরানি|
তথ্যসূত্র
Delhi Safari
নেতাজি সুভাষচন্দ্র বসু সেতু
উড়িষ্যার মুখ্যমন্ত্রী নবীন পট্টনায়েক, ১৯ জুলাই, ২০১৭ তারিখে উদ্বোধন করেন। এটি উড়িষ্যার প্রথম তিনটি গ্রীষ্মী সেতু এবং ১২ কিলোমিটারের মধ্যে বুবানেশ্বর ও কটকেটের মধ্যে দূরত্ব হ্রাস করে। এটি এনএইচ-১৬-এর ট্র্যাফিক কনজেশনকে সহজ করে দেয় যা ভুবনেশ্বর ও কটক এর দ্বৈত শহরগুলিকে সংযুক্ত করে। সেতুটির নামকরণ করা হয় নেতাজি সুভাষচন্দ্র বসুর নামে, যিনি জন্মগ্রহণ করেন  কটোক শহরে।
ধোখা: রাউন্ড ডি কর্নার
ধোখা: রাউন্ড ডি কর্নার ২০২২ সালের ক্রাইম থ্রিলার হিন্দি চলচ্চিত্র। ছবিটি পরিচালনা কুকি গুলাটি এবং প্রযোজনা করেছে টি-সিরিজ কোম্পানি। এতে অভিনয় করেছেন আর. মাধবন, অপারশক্তি খুরানা, দর্শন কুমার এবং খুশালি কুমার (খুশালি কুমার এই চলচ্চিত্রটির মাধ্যমে চলচ্চিত্রে আত্মপ্রকাশ করেন)।
পঞ্চাশত্তমী রবিবার
ইহুদী ধর্মে পঞ্চাশত্তমী দিবসটি (শাভুওত) মূলত ইহুদীদের একটি ধন্যবাদজ্ঞাপনমূলক উৎসব ছিল, যেদিন গমের ফসল কাটা ও তোলার নবান্ন উপলক্ষে ঈশ্বরের স্তুতিমূলক একটি ধর্মানুষ্ঠান পালিত হত। পরবর্তীতে এটিকে সিনাই পর্বতে ইশ্বর কর্তৃক মোশি নবীকে বিধান দানের ঘটনাটির সাথে সম্পৃক্ত করা হয়। খ্রিস্টানরা এই ইহুদী উৎসবটিকে একটি খ্রিস্টান উৎসবে রূপান্তরিত করার কারণ হল যিশুর মৃত্যুর পরে ঐ নবান্নের উৎসবের দিন পবিত্র আত্মা যে যিশুর প্রেরিতশিষ্যদের কাছে দেখা দেন, সেই ঘটনাটির দ্বারা ঈশ্বরের পুরাতন বিধানের পরিবর্তে নতুন বিধানের প্রবর্তন ঘটে।
ধোখা: রাউন্ড ডি কর্নার
তথ্যসূত্র
<references group="" responsive="1">
পঞ্চাশত্তমী রবিবার
পঞ্চাশত্তমী উৎসবটি খ্রিস্টীয় মণ্ডলী কবে প্রথম উদ্‌যাপন করে, সে সম্পর্কে সঠিক তথ্য নেই। তবে খ্রিস্টীয় ২য় শতকে পূর্বদেশীয় মণ্ডলীর একটি গ্রন্থ এপিস্তোলা আপোস্তোলরুম নামক একটি গ্রন্থে এটির উল্লেখ রয়েছে। ৩য় শতকে আলেকজান্দ্রিয়ার খ্রিস্টান ধর্মতাত্ত্বিক ওরিগেন এবং কার্থেজের খ্রিস্টান যাজক ও লেখক তেরতুলিয়ান এই উৎসবটির উল্লেখ করেন।
প্রথমদিকে খ্রিস্টানরা পুনরুথান পার্বণের পরবর্তী সমগ্র ৫০ দিনব্যাপী পর্বটিকে পঞ্চাশত্তমী বলে নির্দেশ করত। এই পর্বের শুরুর দিবসে অর্থাৎ পুনরুত্থান পার্বণের দিন এবং শেষের দিবসে অর্থাৎ পঞ্চাশত্তমী দিনটিতে খ্রিস্টানদের দীক্ষা দেওয়া হত। ধীরে ধীরে উত্তর ইউরোপে পুনরুত্থান পার্বণের পরিবর্তে পঞ্চাশত্তমী দিনটি দীক্ষা প্রদানের জন্য বেশি জনপ্রিয় লগ্নে পরিণত হয়। ইংল্যান্ডে ঐ দিন খ্রিস্টধর্মে সদ্য দীক্ষিতরা বিশেষ শ্বেতবর্ণ বা সাদা পোশাক পরিধান করতো বলে এটিকে শ্বেত রবিবার (হোয়াইট সানডে বা সংক্ষেপে হুইটসানডে) বলে ডাকা হত। ৬ষ্ঠ এডওয়ার্ডের প্রথম প্রার্থনাগ্রন্থে (১৫৪৯) এই উৎসবটিকে আনুষ্ঠানিকভাবে হুইটসানডে নামে ডাকা শুরু হয় এবং আজও ইঙ্গবাদী মণ্ডলীতে এই নামটি প্রচলিত। অন্যদিকে রোমান ক্যাথলিক ও অন্যান্য পশ্চিমা মণ্ডলীগুলিতে এই দিন ধর্মযাজকেরা প্রায়শই লাল রঙের পোশাক পরিধান করেন, যা দিয়ে তারা প্রেরিতশিষ্যদের উপরে পবিত্র আত্মায় অগ্নিশিখার জিহ্বাগুলির অবতরণের ঘটনাটি স্মরণ করেন। কিছু কিছু ঐতিহ্যে সমবেত উপাসনাকারীরাও লাল রঙের পোশাক পরিধান করেন এবং সাধারণত গির্জার বেদীটিকেও সম্মুখদিকে লাল বর্ণের কাপড়ে মোড়ানো হয়।
পঞ্চাশত্তমী রবিবারটি পূর্বদেশীয় সনাতনপন্থী মণ্ডলীগুলির মহা-উৎসবগুলির একটি; ক্যাথলিক বা বিশ্বজনীন মণ্ডলীর রোমান ধর্মীয় কৃত্যগুলির মধ্যে সর্বোচ্চ মর্যাদাবাহীগুলির একটি; লুথারবাদী মণ্ডলীগুলির একটি উৎসব এবং ইঙ্গবাদী সম্মিলনের একটি প্রধান উৎসব। বহুসংখ্যক খ্রিস্টীয় ধর্মসম্প্রদায় এই পবিত্র উদ্‌যাপনের দিন বিশেষ ধর্মীয় আচার-অনুষ্ঠানের আয়োজন করে।
নৌকাডুবি
থাম্ব|নৌকাডুবি-রবীন্দ্রনাথ ঠাকুর নৌকাডুবি বিশ্বকবি রবীন্দ্রনাথ ঠাকুর রচিত একটি সামাজিক উপন্যাস। উপন্যাসটি ১৩১০-১১ বঙ্গাব্দে বঙ্গদর্শন  পত্রিকায় প্রকাশিত হয়। নৌকাডুবি উপন্যাসটি লেখা হয়েছে জটিল পারিবারিক সমস্যাগুলিকে কেন্দ্র করে।
২০১০ দক্ষিণ এশীয় গেমস
২০১০ দক্ষিণ এশীয় গেমস বা একাদশ দক্ষিণ এশীয় গেমস হল একটি বহু-ক্রীড়া প্রতিযোগিতা যা দক্ষিণ এশীয় গেমসের ১১তম আসর হিসাবে ২০১০ সালের  ২৯ জানুয়ারি থেকে ৮ ফেব্রুয়ারি বাংলাদেশের রাজধানী ঢাকায় অনুষ্ঠিত হয়। এটি ছিল ঢাকায় অনুষ্ঠিত দক্ষিণ এশীয় গেমসের তৃতীয় আসর। ঢাকা একমাত্র শহর যেখানে পরপর তিনবার এ প্রতিযোগিতা অনুষ্ঠিত হয়।
খেলা সমূহ
১১তম দক্ষিণ এশীয় গেমসের ২৩ খেলা নিয়ে অনুষ্ঠিত হয়।
শাহাবুদ্দীন ডিগ্রী কলেজ
শাহাবুদ্দীন ডিগ্রী কলেজ বাংলাদেশের ময়মনসিংহ জেলার ফুলবাড়ীয়া উপজেলায় অবস্থিত একটি উচ্চশিক্ষা প্রতিষ্ঠান। কলেজটি ১৯৮৭ সালে প্রতিষ্ঠিত হয়। কলেজটি জাতীয় বিশ্ববিদ্যালয়ের অধিভুক্ত।
ইতিহাস
কলেজটি প্রতিষ্ঠিত হয় ১৯৮৭ সালে। ২০০৪-৫ শিক্ষাবর্ষ হতে কলেেজটিতে ব্যবসায় ব্যবস্থাপনা (বিএম) শাখা চালু হয়। ২০০৯-১০ শিক্ষাবর্ষ থেকে কলেজটি ডিগ্ৰী পর্যায়ে উন্নীত করা হয়।
নামকরণ
কলেজটি নামকরণ করা হয়েছে এর প্রতিষ্ঠাতা মৌলভী শাহাবুদ্দীন আহামদ এর নামানুসারে।
উল্লেখযোগ্য ব্যক্তিত্ব
ময়মনসিংহ জেলার ফুলবাড়িয়া উপজেলার আছিম এলাকায় গ্রামীণ পরিবেশে ১৯৮৭ সালে রাজনীতিবিদ ও মৌলভী শাহাবুদ্দীন আহামদ এলাকায় গণ্যমান্য   ব্যক্তিদের নিয়ে কলেজটি প্রতিষ্ঠা করেন।
কলেজটি এমপিওভুক্ত করার ব্যাপারে তৎকালীন সংসদ সদস্য হাবিবুল্লাহ সরকার বিশেষ অবদান রাখেন।
পরবর্তীতে বর্তমান সংসদ সদস্য এডভোকেট মোঃ মোসলেম উদ্দিনের প্রচেষ্টায় ২০১৫ সালে এইচএসসি ও ২০১৬ সালে এইচএসসি (বিএম) কেন্দ্র স্থাপিত হয়। এছাড়া নতুন একটি চারতলা ভবনও তৈরি করা হয়।
ছাত্র সংগঠন
শুরু থেকেই শাহাবুদ্দীন ডিগ্রী কলেজ রাজনীতিমুক্ত শিক্ষাঙ্গন। এখানে কোন ছাত্র সংগঠন নেই।
সংবাদ লহরি
thumb|সংবাদ লহরি সংবাদপত্র প্রচ্ছদ সংবাদ লহরী, ছিল ভারতের আসাম, গুয়াহাটি থেকে প্রকাশিত একটি বাংলা দৈনিক পত্রিকা। সংবাদ লহরী ২০০৯ সালে গুয়াহাটিতে চালু হয়েছিল এবং পরে এর মেঘালয় সংস্করণ জুলাই, ২০১১ সালে শুরু হয়েছিল। এটি ছিল মেঘালয়ের প্রথম বাংলা সংবাদপত্র। পত্রিকার মালিক ছিলেন শিলং টাইমস প্রাইভেট লিমিটেড, মেঘালয়ের।
ম্যানেজমেন্ট ১লা এপ্রিল ২০১৪ থেকে সংবাদ লহরী প্রকাশনা বন্ধ করার সিদ্ধান্ত নিয়েছে।
রিকার্ডো পাওয়েল
রিকার্ডো লয়েড পাওয়েল (Ricardo Powell; জন্ম: ১৬ ডিসেম্বর, ১৯৭৮) জ্যামাইকার সেন্ট এলিজাবেথ এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯৯ থেকে ২০০৫ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯৯৭-৯৮ মৌসুম থেকে ২০০৫ সাল পর্যন্ত রিকার্ডো পাওয়েলের প্রথম-শ্রেণীর খেলোয়াড়ী জীবন চলমান ছিল। ১৯৯৬-৯৭ মৌসুমে ১৯ বছর বয়সে রিকার্ডো পাওয়েলের প্রথম-শ্রেণীর ক্রিকেটে অভিষেক ঘটে। এরপর, ১৯৯৮-৯৯ মৌসুমে লিস্ট-এ ক্রিকেটে অভিষেক ঘটে তার। ১৯৯৯ সালে বুস্টা কাপে জ্যামাইকীয় খেলোয়াড়দের মধ্যে গড়ের দিক দিয়ে শীর্ষস্থানে আরোহণ করেন।
অ্যান্টিগুয়ার কুলিজ এলাকার স্ট্যানফোর্ড ক্রিকেট গ্রাউন্ডে টুয়েন্টি২০ ক্রিকেটে অভিষেক ঘটে তার। এ পর্যায়ে ত্রিনিদাদ ও টোবাগোর সদস্যরূপে কেইম্যান দ্বীপপুঞ্জের বিপক্ষে স্ট্যানফোর্ড ২০/২০ প্রতিযোগিতায় অংশ নেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও একশত নয়টি একদিনের আন্তর্জাতিকে অংশগ্রহণ করেছেন রিকার্ডো পাওয়েল। ১৬ ডিসেম্বর, ১৯৯৯ তারিখে হ্যামিল্টনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১০ এপ্রিল, ২০০৪ তারিখে সেন্ট জোন্সে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।